EkBass/fiwiki-20250220-pages-articles huggingface dataset:
The Kink Kronikles

The Kink Kronikles on The Kinksin maaliskuussa 1972 Yhdysvalloissa julkaistu kahden LP:n kokoelma-albumi. Vuonna 2003 Rolling Stone -musiikkilehti rankkasi sen sijalle 231 kaikkien aikojen top 500-albumilistallaan. ==Kappaleet== ===LP 1=== A-puoli # # # # # # # B-puoli # * # # # # # # ===LP 2=== A-puoli # # # # # # # B-puoli # * # # # # # # ==Lähteet== Luokka:Vuoden 1972 kokoelma-albumit Luokka:The Kinksin kokoelma-albumit
Ranta-apali

Ranta-apali (Apalis ruddi) on herttuihin kuuluva varpuslintu. Lajia tavataan Etelä-Afrikasta, Mosambikista ja Malawista. __NOTOC__ == Koko ja ulkonäkö == Kooltaan ranta-apali on noin 13 cm. Lajin selkä, pyrstö ja siivet ovat väriltään oliivin vihreät. Päälaki on ranta-apalilla harmaa. Kaula ja vatsa ovat valkoiset lukuun ottamatta mustaa poikkijuovaa. Ranta-apalin koivet ovat väriltään vaaleanpunaiset. == Elinympäristö, ravinto ja lisääntyminen == Ranta-apalit elävät pääosin yksin tai pareittain valoisissa metsissä. Erityisesti lajia tavataan vesialueiden kuten jokien, purojen ja lampien lähettyviltä. Ravintonaan laji käyttää pääasiassa erilaisia hyönteisiä, joita se saalistaa ilmasta. Ranta-apalit elävät valitsemansa parin kanssa koko ikänsä. Naaras munii pesään yleensä yhdestä kolmeen sinistä munaa. == Lähteet == == Aiheesta muualla == * BirdForumin artikkeli ranta-apalista Luokka:Hertut
Louis-Honoré Fréchette

Louis-Honoré Fréchette (16. marraskuuta 1839 – 31. toukokuuta 1908) oli kanadanranskalainen runoilija, poliitikko, näytelmä- ja novellikirjailija. Fréchette syntyi Quebecin provinssissa sijaitsevassa Lévisin kaupungissa. Hän opiskeli 1854–1860 Petit Séminaire de Québecissa, Collège de Sainte-Anne-de- la-Pocatièressa ja Séminaire de Nicoletissa, ja myöhemmin hän opiskeli lakia Lavalin yliopistossa. Vuonna 1864 hän perusti asianajotoimiston Lévisiin ja perusti myös kaksi sanomalehteä, Le drapeau de Lévis ja La Tribune de Levis. Myöhemmin hän siirtyi Chicagoon, ja siellä ollessaan hän kirjoitti teoksen La voix d'un exilé, joka on kokoelma näytelmien käsikirjoituksia Chicagon suuren tulipalon tapahtumista. Vuonna 1874 hän palasi takaisin Kanadaan ja tuli valituksi parlamentin alahuoneeseen Ottawassa. Hän oli parlamentin jäsen 1874–1878 ja kuului Kanadan liberaalipuolueeseen. Vuoden 1878 vaaleissa Frechette ei pystynyt säilyttämään edustajapaikkaansa ja tätinsä kuoleman johdosta perimän omaisuuden avulla hän muutti Montrealiin, jossa hän keskittyi pelkästään kirjoittamiseen. Vuonna 1879 hänet palkittiin ensimmäisenä québeciläisenä Ranskan akatemian palkinnolla runokokoelmastaan Les Fleurs boréales, les oiseaux de neige. Vuonna 1897 hän sai Order of St Michael and St George kunniajäsenyyden (Companion). ==Tunnetuimmat teokset== ===Runot=== * La voix d'un exilé (1866) * La découverte du Mississippi (1873) * Pêle-mêle (1877) * La Légende d'un peuple (1877) *Poésies choisies (1879) * Les Fleurs boréales, les oiseaux de neige (1879) ===Novellit=== * L'Iroquoise du lac Saint-Pierre (1861) * Originaux et détraqués (1892), perustuu tositapahtumiin ja henkilöihin * Les contes de Jos Violon * Christmas in French Canada (1899) ===Näytelmät=== * Le retour de l'exilé (1880) * Papineau (1880) * La retour de l'exilé (1880) * Félix Poutré (1892) ==Lähteet== *W. H. New, ed. Encyclopedia of Literature in Canada. Toronto: University of Toronto Press, 2002: 395-97. ==Aiheesta muualla== *Project Gutenberg *Elämäkerta Dictionary of Canadian Biography Onlinessa *Kanadan parlamentti: Louis-Honoré Fréchette *Canadian Encyclopedia: Louis-Honoré Fréchette Luokka:Ranskankieliset kirjailijat Luokka:Kanadan liberaalipuolueen poliitikot Luokka:Kanadan edustajainhuoneen jäsenet Luokka:Kanadalaiset kirjailijat Luokka:Vuonna 1839 syntyneet Luokka:Vuonna 1908 kuolleet
Nokia 3250

Nokia 3250 on matkapuhelin, joka kuuluu Nokian XpressMusic-sarjaan, jonka alustana on S60 3rd edition. Puhelimen näppäimistö kääntyy 180 astetta, kamera on sivulla ja laitteessa on erilliset musiikkinäppäimet. == Katso myös == * Luettelo Nokian tuotteista ==Lähteet== == Aiheesta muualla == * Nokia 3250 - Tuki * Käyttöohjeet Luokka:Nokian matkapuhelimet Luokka:Vuoden 2005 matkapuhelimet
Sebastian Bonnet

Sebastian Bonnet (s. 27. huhtikuuta 1978) on slovakialainen pornonäyttelijä. Hän on esiintynyt Bel Ami -yhtiön homopornoelokuvissa. Hän esiintyi pornoelokuvassa ensimmäistä kertaa vuonna 1996. Hän on esiintynyt elokuvissa myös nimellä Antoine Korda. Viime vuosina hän on osallistunut elokuvien tekemiseen kuvaajana ja leikkaajana. Vuonna 2007 Bonnet meni naimisiin ja hänellä on yksi lapsi. ==Lähteet== Luokka:Slovakialaiset pornonäyttelijät Luokka:Homopornonäyttelijät Luokka:Vuonna 1978 syntyneet Luokka:Elävät henkilöt
Holmogoryn piiri

Holmogoryn piiri () on kunnallispiiri Arkangelin alueella Venäjällä. Alueen keskiosassa Vienanjoen ja sen sivujokien Pinegan ja Jemtsan rannoilla sijaitsevan piirin pinta-ala on 16 800 neliökilometriä. Asukkaita on 27 300 henkeä (vuonna 2009). Vuonna 1929 perustetut Holmogoryn ja Jemetskin piirit yhdistettiin vuonna 1959 Holmogoryn piiriksi, jonka hallinnollinen keskus on Holmogoryn kylä. Piiriin kuuluu 18 kuntaa: * Belogorski (ven. Белогорский) * Dvinskoi (ven. Двинской) * Havrogorskoje (ven. Хаврогорское; keskuspaikka Pogost, ven. Погост) * Holmogory (ven. Холмогоры) * Jemetsk (ven. Емецк) * Kehotskoje (ven. Кехотское; keskuspaikka Markovskaja, ven. Марковская) * Koidokurskoje (ven. Койдокурское; keskuspaikka Homjakovskaja, ven. Хомяковская) * Kopatševo (ven. Копачево) * Leunovskoje (ven. Леуновское; keskuspaikka Kuzomen, ven. Кузомень) * Lomonosovo (ven. Ломоносово) * Lukovetski (ven. Луковецкий) * Matigorskoje (ven. Матигорское; keskuspaikka Harlovo, ven. Харлово) * Rakulskoje (ven. Ракульское; keskuspaikka Brin- Navolok, ven. Брин-Наволок) * Seletskoje (ven. Селецкое; keskuspaikka Pogost, ven. Погост) * Svetlozerskoje (ven. Светлозерское; keskuspaikka Svetlyi, ven. Светлый) * Uhtostrovskoje (ven. Ухтостровское; keskuspaikka Gorka, ven. Горка) * Ust-Pinega (ven. Усть-Пинега) * Zatšatšjevskoje (ven. Зачачьевское; keskuspaikka Zabolotje, ven. Заболотье) Pääelinkeinoja ovat karjatalouteen, perunan ja vihannesten viljelyyn erikoistunut maatalous sekä puunhankinta. Seutu on kuuluista taidokkaista luuleikkauskäsitöistään. Holmogoryssa ja Jemetskissä toimivat kotiseutumuseot, Lomonosovin kylässä on siellä syntyneelle Mihail Lomonosoville omistettu museo. Jemetskin kylästä on kotoisin runoilija Nikolai Rubtsov. ==Lähteet== ==Aiheesta muualla== *Piirin sivut (holmogori.ru) *Piiristä Arkangelin alueen sivuilla (dvinaland.ru) *The Kholmogorsky District (pomorland.info) *
Sojuz T-5

Sojuz T-5 oli Neuvostoliiton miehitetty avaruuslento, jossa avaruusalus telakoitui Saljut 7 -avaruusasemaan. Kaksi kosmonauttia vietti tuolloin ennätykselliset 211 vuorokautta avaruudessa – aluksen lähtö tapahtui 14. toukokuuta 1982 ja paluu 27. elokuuta 1982, kosmonauttien palatessa toisella aluksella. Lennon radiokutsu oli Elbrus (Эльбру́с). Kosmonautit lähettivät avaruusasemalta 17. toukokuuta 28 kilogrammaa painavan radioamatöörien nanosatelliitin. Tämä oli ensimmäinen kerta, kun avaruuslentäjä lähettää satelliitin avaruusalukselta. Progress 13 -rahtialus toi Saljutille muun muassa 300 litraa vettä tämän mission aikana ja myös rahtialukset Progress 14, 15 ja 16 täydensivät mission varusteita sen kestäessä. == Miehistö == === Laukaistiin avaruuteen === * Anatoli Berezovoi, päällikkö * Valentin Lebedev === Varamiehistö === * Vladimir Titov, päällikkö * Gennadi Strekalov === Paluumiehistö === * Leonid Popov, päällikkö * Aleksandr Serebrov * Svetlana Savitskaja ==Lähteet== == Aiheesta muualla == *http://space.kursknet.ru/cosmos/english/machines/st5.sht (engl.) *http://www.spacefacts.de/mission/german/soyuz-t5.htm Luokka:Miehitetyt avaruuslennot Luokka:Sojuz-ohjelma Luokka:Vuoden 1982 avaruustoiminta
Mirja Bolgár

Mirja Bolgár (o.s. Voutilainen; 16. lokakuuta 1927 HelsinkiKuka kukin on 2003, s. 86. Helsinki 2002. ISBN 951-1-18086-X – 15. marraskuuta 2013 Carsac-Aillac, Dordogne, Ranska (Internet Archive)) oli suomalais-ranskalainen suomentaja, tietokirjailija ja toimittaja.Mirja Bolgárin muistokirjoitus Helsingin Sanomissa. Hän teki merkittävän elämäntyön ranskalaisen kulttuurin tunnetuksi tekemiseksi Suomessa.Kunnas, Tarmo: Mirja Bolgárin syntymäpäivä 16.10.2007. Fran–Su: Suomi–Ranska-Yhdistysten liitto ry:n jäsenlehti 2/2007, s. 15 Bolgár aloitti sodan päätyttyä opintonsa Helsingin yliopistossa mutta saattoi ne päätökseen Sorbonnen yliopistossa. Sen jälkeen hän työskenteli toimittajana muun muassa Ranskan radiossa sekä Yleisradion ja Uuden Suomen Pariisin kirjeenvaihtajana. Toimittajan työn lisäksi Bolgár teki ranskalaista kulttuuria tunnetuksi Suomessa muun muassa suomentajana, esseistinä ja kirjallisuuskriitikkona. Suomentajana hänet tunnetaan erityisesti Simone de Beauvoirin monista teoksista. Hänen toimittamaansa lyriikka-antologiaan Sanat että tietäisimme (1975) sisältyy muun muassa Pierre Emmanuelin ja Yves Bonnefoyn runotuotantoa. Bolgár esitteli usein suomalaisille tuoreeltaan nykyranskalaisen kirjallisuuden uusia tuulia. Esimerkiksi Jean-Marie Gustave Le Clézion tuotantoa hän käsitteli jo esseekokoelmassaan Rinnakkaiseloa vuodelta 1967. Bolgár esitteli suomalaista kulttuuria ja erityisesti kirjallisuutta Ranskassa ja käänsi Mika Waltarin, Veijo Meren ja Paavo Haavikon teoksia. Hänelle myönnettiin muun muassa valtion kääntäjäpalkinto vuonna 1984 ja valtion ulkomainen kääntäjäpalkinto 1989. == Teoksia == * Rinnakkaiseloa: Esseitä Ranskan nykykirjallisuudesta. Esseekokoelma. WSOY, 1967. * Pariisin päiviä: Kirjoja ja kirjailijoita. Esseekokoelma. WSOY, 1969. * Kaikki tuo jota ikäväksi kutsut. Muistelma. WSOY, 1998. ISBN 951-0-22962-8 == Suomennoksia == * Sanat että tietäisimme: Kymmenen ranskalaista runoilijaa. WSOY, 1975 * Varjo tai kevyt valo: Valikoima Ranskan nykyproosaa. WSOY, 1980 ISBN 951-0-10165-6 * Simone de Beauvoir: ** Murtunut nainen. Kirjayhtymä, 1978 ** Mandariinit 1–2. Kirjayhtymä, 1982–1983 ** Kutsuvieras. Kirjayhtymä, 1985 ** Vanhuus. Art House, 1992 * Jean-Philippe Toussaint: Kylpyhuone. WSOY, 1987. * Marguerite Duras: Varakonsuli. Otava, 1988 * Emmanuèle Bernheim: Hänen vaimonsa eli Toinen nainen. WSOY, 1995 == Lähteet == Luokka:Suomentajat Luokka:Suomalaiset tietokirjailijat Luokka:Suomalaiset toimittajat Luokka:Ulkomaankirjeenvaihtajat Luokka:Ranskansuomalaiset Luokka:Vuonna 1927 syntyneet Luokka:Vuonna 2013 kuolleet
I’m Serious

I'm Serious on rap -artisti T.I.:n debyyttialbumi, joka julkaistiin 9. lokakuuta 2001. Albumi myi ensimmäisellä viikollaan 12,000 kappaletta. Albumi on Yhdysvalloissa myynyt yli 270,000 kappaletta ja maailmanlaajuisesti albumi on myynyt 1 miljoonaa kappaletta. == Kappaleet == # Kappale Tuottaja(t) Vieraileva(t) artistit(t) Pituus 1 "Intro" DJ Toomp 1:33 2 "Still Ain't Forgave Myself" Craig Love 5:33 3 "Dope Boyz" DJ Toomp 4:24 4 "What Happened?" Maseo 3:24 5 "You Ain't Hard" Brian "BK" Kidd 4:05 6 "Why I'm Serious (Interlude)" DJ Toomp 1:03 7 "I'm Serious" The Neptunes Beenie Man 3:27 8 "Do It" DJ Toomp 3:56 9 "What's Yo Name" The Neptunes Pharrell 3:52 10 "Hands Up" Brian "BK" Kidd 4:31 11 "Chooz U" Jazze Pha Jazze Pha 3:31 12 "I Can't Be Your Man" Brian "BK" Kidd 4:39 13 "Hotel" Maseo Too Short 5:04 14 "At the Bar" Brian "BK" Kidd 3:49 15 "Heavy Chevys" DJ Toomp P$C 4:46 16 "Grand Royal" T.I. 5:11 17 "Outro" DJ Toomp 2:45 18 "I'm Serious (Remix)" (Untitled Track) Lil Jon Bone Crusher, Lil Jon, Pastor Troy and YoungBloodZ 5:33 == Singlet == * "I'm Serious" (26. kesäkuuta 2001) * "Dope Boyz" (2001) Luokka:Vuoden 2001 esikoisalbumit Luokka:T.I.:n albumit
AOC

AOC tai AoC voi tarkoittaa muun muassa seuraavia: * Empire Earth: The Art of Conquest, Empire Earth -tietokonepelin lisäosa * Age of Conan: Hyborian Adventures, massiivinen monen pelaajan verkkoroolipeli * AOC, Appellation d’origine contrôlée, ranskalainen viinien ja muiden maataloustuotteiden sertifikaatti * AOC, Army of Christ, tamperelainen kristillinen hip hop -yhtye * Alex Oxlade-Chamberlain, englantilainen jalkapalloilija * AOC, taiwanilainen elektroniikkayhtiö * AOC, Architect of the Capitol, Yhdysvaltain liittovaltion virasto * AOC, Alexandria Ocasio-Cortez.
Kotlasin piiri

Kotlasin piiri () on paikallinen itsehallintoalue Arkangelin alueella Venäjällä. Alueen kaakkoisosassa Vienanjoen ja Vytšegdan rannoilla sijaitsevan piirin pinta-ala on 6 300 neliökilometriä. Asukkaita on 22 100 henkeä (vuonna 2009). Piirin rajojen sisäpuolella sijaitsevat Kotlasin ja Korjažman kaupunkipiirikunnat, jotka eivät kuulu piiriin. Piirin hallinnollisena keskuksena toimii kuitenkin Kotlasin kaupunki. Piirissä on kolme kaupunkikuntaa ja yksi maalaiskunta, ja niissä yhteensä noin 300 asutuskeskusta. Solvytšegodsk on ainoa piiriin kuuluva kaupunki. Privodino ja Šipitsyno ovat kaupunkimaisia taajamia. * Solvytšegodsk (Сольвычего́дск) - kaupunkikunta * Privodino (ven. Приводино) - kaupunkikunta * Šipitsyno (ven. Шипицыно) - kaupunkikunta * Tšerjomuški (ven. Черемушский) - maalaiskunta Talouden perustan muodostaa metsäteollisuus, öljyn ja kaasun kuljetus putkijohtoja pitkin sekä maidontuotantoon, viljan- ja perunan viljelyyn erikoistunut maatalous. Piirin kautta kulkevat Moskova–Vorkuta, Kotlas–Perm–Kirov sekä Kotlas–Veliki Ustjug -rautatiet. Solvytšegodskissa toimii historian ja taiteen museo. ==Lähteet== ==Aiheesta muualla== * Kotlasin piirin sivusto * Kotlasin piiri Arkangelin alueen sivustolla *
Luettelo Mötley Crüen kappaleista

Luettelo Mötley Crüen kappaleista sisältää vuonna 1981 perustetun yhdysvaltalaisen glam metal -yhtyeen levyttämät kappaleet. __NOTOC__ == # == * 1st Band On The Moon * 10.000 Miles Away * 'Til Death Do Us Part == A == * Afraid * All In The Name Of... * Anarchy In The U.K. * Angela * The Animal In Me * Anybody Out There? == B == * Babykills * Bad Boy Boogie * Bastard * Beauty * Bitter Pill * Bittersuite * Black Widow * Brandon == C == * Chicks = Trouble * City Boy Blues * Come On And Dance * Confessions == D == * Dancing On Glass * Danger * Don't Go Away Mad (Just Go Away) * Down At The Whisky * Dragstrip Superstar * Dr. Feelgood * Driftaway * Dropping Like Flies == E == * Enslaved == F == * Face Down In The Dirt * Fake * Father * Fight For Your Rights * Find Myself * Five Years Dead * Flush * Friends == G == * Generation Swine * Get It For Free * Girls, Girls, Girls * Glitter * God Bless The Children Of The Beast * Goin' Out Swingin' == H == * Hammered * Hell On High Heels * Helter Skelter * Hollywood Ending * Hooligan's Holiday * Home Sweet Home * Hotter Than Hell * Hypnotized == I == * If I Die Tomorrow * In The Beginning * I Will Survive == J == * Jailhouse Rock * Just Another Psycho == K == * Keep Your Eye On The Money * Kickstart My Heart * Kiss The Sky * Knock 'Em Dead Kid == L == * L.A.M.F. * Let Us Prey * Live Wire * Livin' In The No * Looks That Kill * Louder Than Hell * Loveshine == M == * Merry-Go-Round * Misunderstood * Monsterous * Mood Ring * Mutherfucker Of The Year == N == * New Tattoo * Nona == O == * On With The Show == P == * Piece Of Your Action * Planet Boom * Poison Apples * Porno Star * Power To The Music * Primal Scream * Public Enemy #1 * Punched In The Teeth By Love == R == * Raise Your Hands To Rock * A Rat Like Me * Rattlesnake Shake * Red Hot * Rock N' Roll Junkie * Rocketship * Rodeo == S == * Saints Of Los Angeles * Same Ol' Situation (S.O.S) * Save Our Souls * Say Yeah * She Goes Down * She Needs Rock & Roll * Shout At The Devil * Sick Love Song * Sinners & Saints * Slice Of Your Pie * So Good, So Bad * Smoke The Sky * Smokin' In The Boys Room * Starry Eyes * Stick To Your Guns * Sticky Sweet * Street Fighting Man * Sumthin' For Nothin' == T == * Take Me To The Top * Teaser * Ten Seconds To Love * This Ain't A Love Song * Time For Change * Toast Of The Town * Tonight * Tonight (We Need A Lover) * T. N T. (Terror 'n Tinseltown) * Too Fast For Love * Too Young To Fall In Love * Treat Me Like The Dog That I Am == U == * Uncle Jack * Use It Or Lose It == W == * Welcome To The Numb * Welcome To The Machine * Wild Side * What's It Gonna Take * White Punks On Dope * White Trash Circus * Without You == Y == * You're All I Need Mötley Crüen kappaleista Luokka:Mötley Crüe
Šenkurskin piiri

Šenkurskin piiri () on paikallinen itsehallintoalue Arkangelin alueella Venäjällä. Alueen eteläosassa sijaitsevan piirin pinta-ala on 11 300 neliökilometriä. Asukkaita on 17 200 henkeä (vuonna 2009). Vuonna 1929 perustetun piirin hallinnollinen keskus on Šenkurskin kaupunki. Lisäksi siihen kuuluu 11 maalaiskuntaa: * Fedorogorskoje (ven. Федорогорское; keskuspaikka Nikiforovskaja, ven. Никифоровская) * Jamskogorskoje (ven. Ямскогорское; keskuspaikka Odintsovskaja, ven. Одинцовская) * Nikolskoje (ven. Никольское; keskuspaikka Šipunovskaja, ven. Шипуновская) * Rovdino (ven. Ровдино) * Šahanovskoje (ven. Шахановское; keskuspaikka Nosovskaja, ven. Носовская) * Šegovary (ven. Шеговары) * Sjumskoje (ven. Сюмское; keskuspaikka Kulikovskaja, ven. Куликовская) * Tarnjanskoje (ven. Тарнянское; keskuspaikka Rybogorskaja, ven. Рыбогорская) * Ust-Padenga (ven. Усть-Паденьга) * Verholedskoje (ven. Верхоледское; keskuspaikka Rakovskaja, ven. Раковская) * Verhopadengskoje (ven. Верхопаденьгское; keskuspaikka Ivanovskoje, ven. Ивановское) Tärkeimmät elinkeinot ovat metsäteollisuus ja maanviljely. ==Lähteet== ==Aiheesta muualla== * Šenkurskin piiri Arkangelin alueen sivustolla *
Weapons of Mass Destruction

__NOTOC__ Weapons of Mass Destruction Xzibitin viides studioalbumi, joka julkaistiin 14. joulukuuta 2004. Se debytoi Yhdysvalloissa Billboard 200 -listan sijalla 43. == Kappaleet == # Kappale Vieraileva(t) artisti(t) Tuottaja Pituus 1 State of the Union Thayod Ausar 1:30 2 L.A.X. Sir Jinx & Mystro 3:44 3 Cold World Jelly Roll Jelly Roll 3:52 4 Saturday Night Live Jelly Roll & Krondon Jelly Roll 4:19 5 Muthafucka Rick Rock 2:56 6 Beware of Us Strong Arm Steady DJ Khalil 4:10 7 Judgement Day DJ Khalil 3:23 8 Criminal Set Krondon Battlecat 3:17 9 Hey Now (Mean Muggin) Keri Hilson Timbaland, Danja 4:21 10 Ride or Die Tone Mr. Porter & J.R. Rotem 4:00 11 Crazy Ho Strong Arm Steady & Suga Free DJ Khalil 4:25 12 Big Barking (skit) 0:53 13 Tough Guy Busta Rhymes Hi-Tek 4:25 14 Scent of a Woman Dion Hi-Tek 4:20 15 Klack Mitchy Slick & Krondon DJ Khalil 5:14 16 Back 2 the Way It Was Thayod Ausar 3:58 == Arvostelut == * AllMusic: AllMusic review * Rolling Stone: Rolling Stone review == Lähteet == Luokka:Vuoden 2004 albumit Luokka:Xzibitin albumit Luokka:Timbalandin tuottamat albumit
The Temptations

The Temptations on yhdysvaltalainen soul-lauluyhtye, joka perustettiin Detroitissa vuonna 1961. Siitä tuli Motownin suosituimpia lauluyhtyeitä, ja se levytti 15 top-10-singleä, kuten ykkössinglet ”My Girl” ja ”Papa Was a Rollin’ Stone”. Yhtyeen albumeista ja kokoelmista 19 on myynyt kultaa tai platinaa. ==Historia== The Temptations sai alkunsa Detroitissa nimellä The Elgins vuonna 1961 The Primesin ja The Distantsin yhdistyessä. Vaihdettuaan nimensä nykyiseksi () yhtye sai levytyssopimuksen Motownin tytäryhtiö Miraclelta. Yhtyeen single ”Dream Come True” (1962) myi kohtalaisesti, mutta muut varhaiset singlet eivät saavuttaneet menestystä. Kun yhtye sai vuonna 1964 tenorikseen David Ruffinin ja lauluntekijäkseen ja tuottajakseen Smokey Robinsonin, se alkoi saada singlehittejä, joista ”My Girl” nousi poplistan ja R&B-listan; ykköseksi vuonna 1965. Vuoden 1966 jälkeen Temptations vaihtoi Robinsonin pehmeän popsoulin tuottaja Norman Whitfieldin rosoisempaan souliin. Vuosikymmenen lopussa yhtyeen sanoituksiin tuli avoimen poliittista sävyä. 1970-luvulla Temptations nousi jälleen listakärkeen singlellään ”Papa Was a Rollin’ Stone” (1972), joka toi yhtyeelle myös kaksi Grammy-palkintoa. Yhtye menestyi listoilla vielä seuraavan vuoden ajan, mutta sitten sen suosio alkoi hiipua. Vuoden 1976 jälkeen yhtye vaihtoi Motownilta Atlanticille ja julkaisi kaksi diskoalbumia. Temptations palasi Motownille vuonna 1980. Yhtye nimettiin Rock and Roll Hall of Fameen vuonna 1989. Seuraavan vuosikymmenen alussa alkuperäisestä kokoonpanosta oli mukana enää Otis Williams. Yhtye on jatkanut levyttämistä ja esiintymistä 2020-luvulle asti. Yhtyeen albumit Cloud Nine (1969) ja All Directions (1972) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. ==Jäsenet== ===Nykyiset jäsenet=== * Otis Williams * Ron Tyson * Terry Weeks * Willie Greene, Jr. * Tony Grant ===Entiset jäsenet=== * Melvin Franklin * David Ruffin * Eddie Kendricks * Dennis Edwards * Paul Williams * Richard Street * Ali-Ollie Woodson * Eldridge Bryant * Damon Harris * Glenn Leonard * Barrington Henderson * Bruce Williamson * G.C. Cameron * Harry McGilberry * Joe Herndon * Louis Price * Theo Peoples * Larry Braggs * Mario Corbino * Raymond Davis * Ricky Owens ==Lähteet== Luokka:1960-luvun yhtyeet ja sooloartistit Luokka:1970-luvun yhtyeet ja sooloartistit Luokka:Grammy- palkinnon saajat Luokka:Yhdysvaltalaiset soulyhtyeet Luokka:Rock and Roll Hall of Fame Luokka:Hollywood Walk of Fame
Skorpionikuningas

Skorpionikuningas () on Chuck Russellin ohjaama, vuonna 2002 valmistunut seikkailuelokuva. Nimihahmoa esittää entinen showpainija Dwayne "The Rock" Johnson. Elokuva on Muumio-elokuvasarjan inspiroima ja sen tapahtumat sijoittuvat aikaan ennen Muumion tapahtumia. Elokuva julkaistiin DVD:llä vuonna 2003 ja uudelleen vuonna 2008, Blu-raylle vuonna 2010 ja 4K UHD Blu-ray -formaatissa vuonna 2019. == Juoni == Muinaisessa Egyptissä vanhan heimon laki määrää, että sotureista vahvin on hallitseva kuninkaana. Niinpä säälimätön tyranni Memnon (Steven Brand) onkin pysytellyt vallan kahvassa ennustajansa Cassandran (Kelly Hu) avulla, joka näkee taistelut etukäteen. Niin kauan kuin velhotar kertoo Memnonille, mitä tuleman pitää, ei yksikään kuolevainen mahda tälle mitään. Memnon on jo tuhonnut monta heimoa. Nyt niistä viimeiset kuitenkin kokoavat voimansa ja panevat kaiken yhden miehen varaan: taisteluun lähetetään akkadialaisheimon viimeinen tappaja nimeltä Mathayus (The Rock) Gomorran kaupunkiin tehtävänään eliminoida ennustaja ja päästää Memnon, joka on myös vastuussa Mathayuksen veljen kuolemasta, päiviltään. Matkallaan hän joutuu kestämään maagisia voimia, hiekkamyrskyjä ja haaremin houkutuksia sekä kasapäin nuolia ja sapeleita. == Lähteet == == Aiheesta muualla == * * Luokka:Vuoden 2002 yhdysvaltalaiset elokuvat Luokka:Muumio-elokuvat Luokka:Chuck Russellin ohjaamat elokuvat Luokka:Yhdysvaltalaiset seikkailuelokuvat
Man vs. Machine

Man vs. Machine on rap-artisti Xzibitin neljäs studioalbumi, joka julkaistiin 1. lokakuuta 2002. == Kappaleet == === Levy 1 === # Kappale Tuottaja Vieraileva(t) artisti(t) Pituus 1\. Release Date Rockwilder 4:04 2\. Symphony in X Major Rick Rock Dr. Dre 3:55 3\. Multiply Denaun Porter Nate Dogg 4:11 4\. Break Yourself Rick Rock Truth Hurts 3:11 5\. Heart Of Man Jellyroll Jellyroll 4:07 6\. Harder Jellyroll The Golden State Project 4:11 7\. Paul (Interlude) Paul Rosenberg 0:27 8\. Choke Me, Spank Me (Pull My Hair) Dr. Dre Traci Nelson 3:28 9\. Losin’ Your Mind Dr. Dre Snoop Dogg 4:17 10\. BK To LA Ty Fyffe M.O.P. 4:57 11\. My Name Eminem Eminem & Nate Dogg 4:32 12\. The Gambler Bink! Anthony Hamilton 4:55 13\. Missin’ U Rick Rock Andre ”Dre Boogie” Wilson 5:21 14\. Right On Erick Sermon 3:29 15\. Bitch Ass Niggas (Interlude) Eddie Griffin 1:43 16\. Enemies J-Beats 5:00 === Levy 2 (Bonus Edition) === # Kappale Tuottaja Vieraileva(t) artisti(t) Pituus 1\. My Life, My World Bink! Traci Nelson 3:49 2\. What a Mess DJ Premier 3:32 3\. (Hit U) Where It Hurts Rockwilder 2:59 == Singlet == * ”Multiply” (2002) * ”Symphony in X Major” (2002) * ”Choke Me, Spank Me (Pull My Hair)” (2003) * ”My Name” (2003) Luokka:Vuoden 2002 albumit Luokka:Xzibitin albumit
Norm Spencer

Norm Spencer (23. helmikuuta 1958 – 31. elokuuta 2020) oli kanadalainen ääninäyttelijä, joka tunnetaan parhaiten Kykloopin ääniroolista 1990-luvun piirrossarjassa X-Men. ==Ura== Spencer aloitteli ääninäyttelemisen televisiossa vuonna 1989 Babar ja sarvikuonot -animaatioelokuvan myötä. Sittemmin hän toimi sarjakuvista tutun supersankarin Kykloopin äänenä vuosien 1992–2000 aikana. Spencer esitti hahmoa X-Men-piirrossarjan lisäksi videopeleissä, kuten X-Men: Children of the Atom ja Marvel vs. Capcom 2: New Age of Heroes. Hän teki myös muutamia näytelmärooleja, jotka olivat useimmiten cameorooleja, muun muassa elokuvassa Syötti (2000). ==Aiheesta muualla== * Norm Spencer TV.comissa * Norm Spencer Voice Chasersissa Luokka:Kanadalaiset ääninäyttelijät Luokka:Videopelien ääninäyttelijät Luokka:Vuonna 1958 syntyneet Luokka:Vuonna 2020 kuolleet
Restless (Xzibitin albumi)

Restless on rap-artisti Xzibitin kolmas studioalbumi. Albumi julkaistiin 12. joulukuuta 2000. Albumi nousi Billboard 200 -listalla sijalle 12 myydessään 1,5 miljoonaa kappaletta Yhdysvalloissa. == Kappaleet == # Kappale Vieraileva(t) artisti(t) Tuottaja Aika 1 Intro/Restless Sir Jinx, Thayod Ausar 1:15 2 Front 2 Back Rockwilder 3:02 3 Been a Long Time Nate Dogg Battlecat 3:57 4 U Know Dr. Dre Nottz, Dr. Dre 3:26 5 X Snoop Dogg Dr. Dre, Mel-Man, Scott Storch 4:15 6 Alkaholik Erick Sermon Tha Alkaholiks Erick Sermon 3:39 7 Kenny Parker Show 2001 KRS-One Thayod Ausar, Xzibit 4:45 8 D.N.A. (Drugs-N-Alkahol) Snoop Dogg Rick Rock 4:37 9 Double Time Erick Sermon 2:50 10 Don't Approach Me Eminem Eminem 4:36 11 Rimz & Tirez Defari Goldie Loc Kokane Soopafly 4:52 12 Fuckin' You Right Soopafly 3:42 13 Best of Things Dr. Dre 3:20 14 Get Your Walk On Mel-Man, Battlecat 3:39 15 Sorry I'm Away So Much DJ Quik Suga Free DJ Quik 3:59 16 Loud & Clear Butch Cassidy Defari King T Battlecat 3:33 == Singlet == * "Front 2 Back" (25. syyskuuta 2000) * "Don't Aproach Me" (2000) * "X" (12. joulukuuta 2000) * "Get Your Walk On" (8. tammikuuta 2001) Luokka:Vuoden 2000 albumit Luokka:Xzibitin albumit
Avohuolto

Avohuolto on perhe- ja yksilökohtaista lastensuojelua. Se tarkoittaa lastensuojelussa olevia avohuollon palveluita ja tukitoimia. Ne ovat tarpeellisia, jos sosiaalityöntekijä katsoo alle 18-vuotiaan henkilön tilanteen vaativan tukea tai muutosta. Tukitoimenpiteet ja -palvelut suunnitellaan aina yksilökohtaisesti. Avohuollon tukitoimet ovat ensisijaisia sijaishuoltoon ja huostaanottoon nähden. Avohuollossa tehdään asiakkaalle asiakassuunnitelma, jossa kerrotaan työskentelyn tavoitteet ja ajanjakso. Myönnetyistä tukitoimista tehdään päätös. Avohuollossa lapsen etu on aina ensisijainen. Avohuollossa on kuunneltava yli 12-vuotiasta lasta ja hänen huoltajaansa, eikä sitä voida aloittaa ilman heidän molempien suostumusta. Avohuollon tukitoimena voidaan järjestää myös laitoshuoltoa tai kotihoitoa. Kunta vastaa avohuollon järjestämisestä ja että se sisällöltään ja laajuudeltaan vastaa kunnan tarpeita.http://www.sosiaaliportti.fi/fi- FI/lastensuojelunkasikirja/tyoprosessi/avohuolto/ Lastensuojelulaissa on määritelty, milloin avohuollon tukitoimenpiteisiin on ryhdyttävä: 1) jos kasvuolosuhteet vaarantavat tai eivät turvaa lapsen terveyttä tai kehitystä; taikka 2) jos lapsi käyttäytymisellään vaarantaa terveyttään tai kehitystään.http://www.finlex.fi/fi/laki/ajantasa/2007/20070417?search%5Btype%5D=pika&search;%5Bpika%5D=lastensuojelulaki == Avohuollon palvelut ja tukitoimet == Avohuollon palveluihin ja tukitoimiin kuuluvat: * Tukihenkilö tai -perhe * Perhetyö (kotipalvelu) * Perheryhmät * Lastenhoidon järjestäminen * Lasten koulunkäynnin, harrastusten ja lomatoiminnan tukeminen taloudellisesti * Terapiapalvelut * Toimeentulotuki * Erilaisten yhteisöjen palvelut ja vertaistuki * Lastensuojelun sijaishuollon avopalvelut * Perhekuntoutus * Lyhytaikainen avohuollon sijoitus * Lasten edunvalvonta esitutkinnassa ja oikeudessa * Alle 18-vuotiaan henkilötutkinnathttp://www.tampere.fi/perhejasosiaalipalvelut/lastensuojelu/avohuolto.html == Lähteet == Luokka:Lastensuojelu
Velskin piiri

Velskin piiri () on paikallinen itsehallintoalue Arkangelin alueella Venäjällä. Alueen eteläosassa Vel- ja Vagajokien varrella sijaitsevan piirin pinta-ala on 10 600 neliökilometriä. Asukkaita on 58 700 henkeä (vuonna 2009). Vuonna 1929 perustetun piirin hallinnollinen keskus on Velskin kaupunki. Lisäksi siihen kuuluu Kuloin taajama ja 20 maalaiskuntaa: * Argunovski (ven. Аргуновский) * Blagoveštšenskoje (ven. Благовещенское) * Hozminskoje (ven. Хозьминское; keskuspaikka Ispolinovka, ven. Исполиновка) * Lipovskoje (ven. Липовское; keskuspaikka Malkaja Lipovka, ven. Малкая Липовка) * Muravjevskoje (ven. Муравьевское; keskuspaikka Voronovskaja, ven. Вороновская) * Nizovskoje (ven. Низовское; keskuspaikka Terebino, ven. Теребино) * Pakšengskoje (ven. Пакшеньгское; keskuspaikka Jefremovskaja, ven. Ефремовская) * Pežma (ven. Пежма) * Puiskoje (ven. Пуйское; keskuspaikka Dolmatovo, ven. Долматово) * Rakulo-Kokšengskoje (ven. Ракуло-Кокшеньгское; keskuspaikka Kozlovskaja, ven. Козловская) * Šadrengskoje (ven. Шадреньгское; keskuspaikka Šunema, ven. Шунема) * Solginski (ven. Солгинский) * Šonošskoje (ven. Шоношское; keskuspaikka Ust-Šonoša, ven. Усть-Шоноша) * Sudromskoje (ven. Судромское; keskuspaikka Pogost, ven. Погост) * Tegrinskoje (ven. Тегринское; keskuspaikka Tegro-Ozero, ven. Тегро-Озеро) * Ust-Velskoje (ven. Усть-Вельское; keskuspaikka Djukovskaja, ven. Дюковская) * Ust-Šonoša (ven. Усть-Шоноша) * Verhnešonošskoje (ven. Верхнешоношское; keskuspaikka Komsomolski, ven. Комсомольский) * Verhneustkuloiskoje (ven. Верхнеустькулойское; keskuspaikka Meledinskaja, ven. Мелединская) Talous perustuu metsä- ja elintarviketeollisuuteen sekä maanviljelyyn. Piirin kautta kulkee Moskovan ja Arkangelin välinen M8-valtatie sekä Moskovan ja Vorkutan välinen rautatie. ==Lähteet== ==Aiheesta muualla== * Velskin piirin sivusto * Velskin piiri Arkangelin alueen sivustolla * Velskin piiri Velskin keskuskirjaston sivustolla *
Saara Forsius

Saara Margareta Elisabet Forsius (o.s. Hiidenheimo, vuoteen 1906 Törnström; 27. maaliskuuta 1902 Vihti – 5. elokuuta 1988 Lahti) oli suomalainen agronomi, nuorisokasvattaja, pankinjohtaja ja kansanedustaja. Forsius opiskeli Helsingin yliopiston maatalous-metsätieteellisessä tiedekunnassa ja valmistui vuonna 1927 sekä agronomiksi että maatalous- ja metsätieteiden kandidaatiksi. Hän meni seuraavana vuonna naimisiin Vihdin Säästöpankin toimitusjohtajan Eiler Forsiuksen kanssa. Liitosta syntyi kaksi poikaa vuonna 1929 ja 1931. Vuosina 1931–1937 Forsius toimi Vihdin yhteiskoulussa luonnonhistorian, maantieteen, terveysopin ja voimistelun opettajana. Samoina vuosina hän osallistui Vihdissä Kansallisen Kokoomuspuolueen ja Lotta Svärd -järjestön sekä Isänmaallisen kansanliikkeen paikallisosastojen toimintaan. Lotta Svärd -järjestön lakkauttamisen 1944 jälkeen Forsius toimi vuosina 1945–1947 Maatalouskerholiiton (myöh. 4H-järjestö) palveluksessa Nuorten Sarka -lehden ja Maatalouskerhoneuvoja-lehden toimitussihteerinä. Saara Forsius oli Vihdissä kunnallisvaalien ehdokkaana Kokoomuspuolueen listoilla vuonna 1947. Seuraavan vuoden alussa hän tuli valituksi valtuustoon ja toimi siellä vuoteen 1972 saakka. Saara Forsius nimitettiin Vihdin Säästöpankin toimitusjohtajaksi aviomiehensä kuoleman jälkeen vuonna 1951. Forsius sai paljon julkisuutta tammikuussa 1954, kun vankilasta karannut Hilarius Sorjonen yritti ryöstää Vihdin Säästöpankin. Forsius ei ryöstöyrityksen aikana suostunut luovuttamaan Sorjoselle kassaholvin avainta ja niinpä Sorjonen poistui paikalta ilman rahaa. Samana vuonna Forsius valittiin eduskuntavaaleissa kansanedustajaksi, ja hän toimi niissä tehtävissä vuoteen 1970 saakka. Hän oli Yleisradion hallintoneuvoston jäsen 1964–1970. Saara Forsius kuoli Lahdessa 86 vuoden ikäisenä vuonna 1988. Kansanedustaja Merikukka Forsius on hänen lapsenlapsensa. Myös Saara Forsiuksen isä, maanviljelijä Artturi Hiidenheimo sekä tämän toinen puoliso Elli Hiidenheimo, isän veli Pentti Hiidenheimo ja äidinisä Kaarle Ojanen toimivat kansanedustajina. ==Lähteet== * Forsius, Arno: Saara Forsius (1902–1988) – agronomi, nuorisokasvattaja, pankinjohtaja ja kansanedustaja * * Historiikki: Artturi Hiidenheimo Asunto-osakeyhtiö Vihtilän rakennuttajana ja omistajana ===Viitteet=== ==Aiheesta muualla== * Luokka:Kansanedustajat Luokka:Kansallisen Kokoomuksen poliitikot Luokka:Lotta Svärd -järjestössä vaikuttaneet henkilöt Luokka:Vihdin kunnanvaltuutetut Luokka:Uudenmaan vaalipiiri Luokka:Suomalaiset pankinjohtajat Luokka:Suomalaiset opettajat Luokka:Vuonna 1902 syntyneet Luokka:Vuonna 1988 kuolleet
Vaikutus

Fysiikassa vaikutus eli aktio (tunnus S) on skalaarinen suure, joka kuvastaa fysikaalista prosessia. Sen SI-yksikkö on \mbox{J}\cdot\mbox{s} eli joule kerrottuna sekunnilla. Yksinkertaisimmillaan aktio on kineettisen energian ja prosessin keston tulo, lineaarisen liikemäärän ja avaruudellisen siirtymän tulo tai pyörimismäärän ja kulmaeron tulo. Kuitenkin yleensä tulee ottaa huomioon myös prosessin aikaiset muutokset edellä mainittujen osalta. Klassisessa fysiikassa aktiolle ei juurikaan ole käyttökohteita lukuun ottamatta fysikaalisten järjestelmien liikeyhtälöitä, joiden johtamisessa voidaan hyödyntää stationaarisen aktion periaatetta. Kvanttimekaniikassa se sen sijaan on keskeinen käsite, sillä luonnon sallimat aktiot vaikuttavat olevan aina Planckin vakion likiarvon (h=6{,}626 068 79\times10^{-34}\ \mbox{J}\cdot\mbox{s}) kerrannaisia. ==Lähteet== Luokka:Teoreettinen fysiikka
The Honky Tonk Man

Roy Wayne Farris (s. 25. tammikuuta 1953)The Honky Tonk Man Wrestlingdata- sivustollaViitattu 20.7.2024 on amerikkalainen showpainija, joka tunnetaan paremmin nimellä The Honky Tonk Man sekä esiintymisistään WCW:ssä ja WWF:ssä, jossa hän oli Intercontinental Champion -listalla ennätysmäiset 64 viikkoa.The Honky Tonk Man WWE-sivustollaViitattu 20.7.2024 The Honky Tonk Man valittiin vuonna 2019 WWE Hall of Fame kunniagalleriaan.The Honky Tonk Man to be second inductee into WWE Hall of Fame Class of 2019Viitattu 20.7.2024 == Yksityiselämä == Farris on entisen vapaapainijan Jerry Lawlerin serkku ja Brian Lawlerin toinen setä. Hän on ollut naimisissa vuidesta 1984 Tammyn kanssa. Hänellä on kaksi lasta.Where Are They Now? Honky Tonk ManViitattu 20.7.2024 Hän harrastaa golfia. ==Lähteet== Luokka:Yhdysvaltalaiset showpainijat Luokka:Vuonna 1953 syntyneet Luokka:Elävät henkilöt
Brnon teknillinen yliopisto

Brnon teknillinen yliopisto (, ) on yliopisto, joka sijaitsee Brnossa, Tšekissä. Se perustettiin vuonna 1899 ja alun perin tarjosi kursseja rakennustekniikassa. Nykyään siellä opiskelee yli 20 000 opiskelijaa kahdeksassa tiedekunnassa. == Yliopiston tiedekunnat == Lista yliopiston tiedekunnista perustamisvuosineen: * Rakennustekniikan tiedekunta (1899) * Konetekniikan tiedekunta (1900) * Kemiantekniikan tiedekunta (1911) * Arkkitehtuurin tiedekunta (1919) * Tuotantotalouden tiedekunta (1956) * Sähkö- ja tietoliikennetekniikan tiedekunta (1959) * Taiteen tiedekunta (1993) * Tietotekniikan tiedekunta (2002) == Tunnetut valmistuneet == * Mirek Topolánek, Tšekin pääministeri Luokka:Tšekin yliopistot ja korkeakoulut Teknillinen yliopisto
Joachim Müncheberg

Joachim Müncheberg (18. joulukuuta 1918 – 23. maaliskuuta 1943) oli saksalainen toisen maailmansodan aikainen hävittäjä-ässä. Müncheberg lensi yli 500 taistelulentoa saavuttaen 135 ilmavoittoa.Musciano 1989 s. 101 Müncheberg pudotussuhde oli 3.70.Spick 1999 s. 229 Lokakuussa [939 Müncheberg liittyi III./Jagdgeschwader 26:een (Hävittäjärykmentti 26:n kolmas laivue). Hän saavutti ensimmäisen ilmavoittonsa 7. marraskuuta 1939 ampuessaan alas Yhdistyneen kuningaskunnan ilmavoimien Bristol Blenheim -pommikoneen. Ranskan valtauksessa hän ampui alas kahdeksan lentokonetta. Taistelun Britanniasta varhaisessa vaiheessa Müncheberg lensi majuri Adolf Gallandin siipimiehenä. Elokuussa hänet nimitettiin 7./JG 26:n lentueenpäälliköksi (Staffelkapitän) ja 14. syyskuuta 1940 hänelle myönnettiin rautaristin ritariristi. Taistelussa Englannista hän saavutti kaikkiaan 14 ilmavoittoa. Seuraavaksi hän laivueineen otti osaa taisteluun Jugoslaviasta. Hän saavutti Välimerellä yli 20 ilmavoittoa. Toukokuussa 1941 hänelle myönnettiin rautaristin ritariristi tammenlehvillä. 1941 hän vietti kaksi kuukautta Libyassa Deutsches Afrikakorpsin tukena. Tämän jälkeen hän palasi Ranskaan elokuussa 1941. Hän saavutti Ranskassa 35 ilmavoittoa lisää, näistä 34 Supermarine Spitfirejä. 19. syyskuuta hänet ylennettiin kapteeniksi (Hauptmann) ja nimitettiin II./JG 26:n laivueenkomentajaksi (Gruppenkommandeur). Hän ampui 24. huhtikuuta alas puolalaisen lentäjä-ässän Marian Pisarekin. Heinäkuussa 1942 hänet siirrettiin itärintamalle, jossa hän ampui alas 33 lentokonetta. Hän sai seuraavana vuonna siirron Tunisiaan, jossa sai surmansa ilmataistelussa 23. maaliskuuta 1943. == Lähteet == * * === Viitteet === Luokka:Saksalaiset lentäjät Luokka:Vuonna 1918 syntyneet Luokka:Vuonna 1943 kuolleet
Jouluvirsi

”Jouluvirsi” on Juice Leskinen Grand Slam -yhtyeen humoristinen joululaulu, joka julkaistiin singlenä (GSS 104) vuonna 1985. Sen on säveltänyt ja sanoittanut Juice Leskinen ja sovittanut Anssi Tikanmäki. Kappale levytettiin a cappella -esityksenä, ja laulajina toimivat Leskisen lisäksi Toni Lähteenmäki ja Päivi Portaankorva. Kappaleen sanoituksessa kerrataan useita suomalaiseen jouluun liitettyjä elementtejä: joulukuusi, tähdet, Pelastusarmeijan joulupata, lumi, ylensyönti, puuro ja perheväkivalta. Kappale on julkaistu myöhemmin eri esittäjien Joulutahti-levyllä sekä singlekokoelmilla Sietämätön mies ja Syksyn sävel – Kaikki singlet 1974–2004. Playback-esitys ”Jouluvirrestä” on mukana Minä – sunnuntailapsi -DVD:llä. == Lähteet == * Kappale Suomen Äänitearkiston tietokannassa * Syksyn sävel – Kaikki singlet 1974–2004 -boxin booklet Luokka:Juice Leskisen kappaleet Luokka:Vuoden 1985 kappaleet Luokka:Suomalaiset joululaulut Luokka:Huumorikappaleet
Franz von Werra

Franz von Werra (13. heinäkuuta 1914 – 25. lokakuuta 1941) oli saksalainen lentäjä-ässä toisen maailmansodan aikana. Werra syntyi Leukissa Sveitsissä. Nuoruudessaan hän joutui sisarensa kanssa hoitoon saksalaiseen aatelisperheeseen. Hän liittyi Luftwaffeen vuonna 1936. Hän otti toisessa maailmansodassa osaa taisteluun Britanniasta, jossa hän ampui alas yhdeksän lentokonetta. Hänen oma koneensa ammuttiin alas Kentissä 5. syyskuuta 1940. Hän joutui brittien sotavangiksi ja vankileiriin kahden viikon kuulustelujen jälkeen. Hän yritti myös paeta 7. lokakuuta 1940, mutta joutui kiinni melko pian. Werra joutui lopulta tammikuussa 1941 Kanadaan sotavankileirille Ontarioon Suurten järvien lähelle. Werra alkoi suunnitella pakoa Yhdysvaltoihin, joka oli tuohon aikaan puolueeton. 21. tammikuuta hän karkasi Montrealista lähteneestä vankijunasta hypäten toisten vankien avustamana ulos junan ikkunasta. Hän päätyi Smiths Fallsiin 30 mailia St. Lawrence -joesta. Seitsemän muutakin vankia karkasi, mutta he jäivät pian kiinni. Werran onnistui päästä Ogdensburgiin New Yorkin rajalle, missä hän antoi itsensä ilmi poliiseille. Viranomaiset syyttivät häntä laittomasta maahantulosta, ja Kanadan ja Yhdysvaltain viranomaisten neuvotellessa Saksan varakonsuli auttoi hänet Meksikoon. Werra meni ensin Rio de Janeiroon Brasiliaan, sitten Barcelonaan Espanjaan ja Roomaan Italiaan. Werra palasi lopulta Saksaan 18. huhtikuuta 1941. Hänet otettiin vastaan sankarina ja hän sai Adolf Hitleriltä ritariristin. Hän palasi Luftwaffeen ja otti osaa taisteluihin itärintamalla saavuttaen 25 ilmavoittoa. Hänen lentueensa siirrettiin lopulta partioimaan Pohjanmeren ylle. 25. lokakuuta 1941 hänen koneensa katosi Pohjanmerellä moottoririkon takia. Hänen ruumistaan ei ikinä löydetty. Werrasta tehtiin vuonna 1956 kirja ja elokuva nimeltä The One That Got Away. == Lähteet == * Luokka:Saksalaiset lentäjät Luokka:Vuonna 1914 syntyneet Luokka:Vuonna 1941 kuolleet
Andries Hoogerwerf

Andries Hoogerwerf (29. elokuuta 1906 Vlaardingen, Alankomaat – 5. helmikuuta 1977 Castricum) oli hollantilainen luonnontieteilijä, lintutieteilijä ja juoksija. Hoogerwerf kunnostautui keskimatkojen juoksijana vuosina 1926–1930. Hän juoksi useita ennätyksiä ja edusti Hollantia vuoden 1928 Amsterdamin kesäolympialaisissa. Hoogerwerf matkusti Jaavalle Indonesiaan vuonna 1931. Alue oli silloin vielä Hollannin siirtomaa. Aluksi hän luokitteli eliöitä Bogorin eläintieteellisen museon toimeksiannosta ja työskenteli Bogorin kasvitieteellisessä puutarhassa. Hänestä tuli siirtomaa-alueen luonnonsuojelualueiden luonnonsuojeluvirkamies 1935 ja hänet tunnetaan erityisesti jaavansarvikuonojen suojelusta ja Indonesian ensimmäisen kansallispuiston Ujung Kulonin perustamisesta. Hoogerwerf palasi Hollantiin 1957 mutta vieraili senkin jälkeen säännöllisesti Indonesiassa. Hän toimi Manokwarin maatalouden tutkimuslaitoksen tutkijana lokakuusta 1962 huhtikuuhun 1963. Hollanissa hän asettui asumaan Castricumiin, jossa hän kuoli sydänkohtaukseen. Hoogerwerf julkaisi useita kirjoja ja noin 250 lintu- ja kasvitieteellistä kirjoitusta. Linnuista hän nimesi muutamia alalajeja, muun muassa punarintakaijan (Psittacula alexandri kangeanensis) vuonna 1962.ITIS Hänen kunniakseen on nimetty leuserinrotta (Rattus hoogerwerfi).Nisäkäsnimistö == Teoksia == * De avifauna van Batavia en omstreken. Leiden (1938). * Bijdrage tot de oölogie van Java. (1949). * De avifauna van de Plantentuin te Buitenzorg (Java). Buitenzorg (1949) * De Avifauna van Tjibodas en omgeving. Buitenzorg (1949). * An Ornithological bibliography having particular reference to the study of the Birds of Java. Jakarta (1953). * A further contribution to our oological knowledge of the Island of Java (Indonesia), (yhdessä Hellebrekersin kanssa). Leiden (1967). * Udjung Kulon: The Land of the Last Javan Rhinoceros. Brill: Leiden (1970). == Lähteet == Luokka:Alankomaalaiset ornitologit Luokka:Alankomaalaiset keskimatkojen juoksijat Luokka:Vuonna 1906 syntyneet Luokka:Vuonna 1977 kuolleet
Gerhard Schmidhuber

Gerhard Schmidhuber (9. huhtikuuta 1894 – 11. helmikuuta 1945) oli saksalainen kenraalimajuri toisen maailmansodan aikana. Hän oli syntynyt Dresdenissä Saksissa. Hän oli Wehrmachtin 13. panssaridivisioonan komentaja toisessa maailmansodassa. Kun saksalaiset valtasivat Unkarin vuonna 1944, Schmidthuber oli maassa olevien saksalaisjoukkojen ylipäällikkö. Virassaan hänellä oli monia sopimuksia Raoul Wallenbergin kanssa. Wallenberg pelasti lukemattomia juutalaisia keskitysleireiltä. Schmidhuber kuoli Budapestin taistelussa. Unkarilainen sanomalehti väitti äskettäin, että Schmidhuber esti Budapestin gheton tuhoamisen puna-armeijan lähestyessä. Schmidhuberin saamiin kunniamerkkeihin kuuluivat ensimmäisen ja toisen luokan rautaristit sekä ritariristi. Luokka:Saksalaiset kenraalit Luokka:Vuonna 1894 syntyneet Luokka:Vuonna 1945 kuolleet
Sojuz T-6

Sojuz T-6 oli Neuvostoliiton miehitetty avaruuslento Saljut 7 -avaruusasemalle. Alus laukaistiin Baikonurin kosmodromilta 24. kesäkuuta 1982 ja se palasi maahan 2. heinäkuuta 1982. Alus vietti avaruudessa noin kahdeksan vuorokautta. Lento oli Ranskan alku miehitettyihin avaruuslentoihin. ==Miehistö== ===Avaruuteen lensivät=== * Vladimir Džanibekov, päällikkö, jonka kolmas avaruuslento tämä oli * Aleksandr Ivantšenkov * Jean-Loup Chrétien, CNESin tutkimuskosmonautti, jonka ensimmäinen avaruuslento tämä oli kuten koko Ranskankin. ===Varamiehistö=== * Leonid Kizim, päällikkö * Vladimir Solovjov * Patrick Baudry, CNESin tutkijakosmonautti ==Lähteet== == Aiheesta muualla== *http://space.kursknet.ru/cosmos/english/machines/st6.sht (engl.) *http://www.spacefacts.de/mission/german/soyuz-t6.htm Luokka:Miehitetyt avaruuslennot Luokka:Sojuz-ohjelma Luokka:Vuoden 1982 avaruustoiminta
John Wood

John Wood (1. tammikuuta 1930 Derbyshire, Englanti, Iso-Britannia – 6. elokuuta 2011) oli englantilainen elokuva- ja teatterinäyttelijä. Hänet tunnetaan muun muassa elokuvista Sotaleikit (1983), Ladyhawke – Legenda haukasta (1985), Jumpin’ Jack Flash (1986), Richard III (1995), Sabrina (1995), Kierot kuviot (1998) ja Pieni suklaapuoti (2000). Hän voitti Tony- palkinnon roolistaan näytelmässä Travesties. Hän asui Chipping Cambdenissa Gloucestershiressä Englannissa. Wood sai CBE-arvonimen vuonna 2007. Hän kuoli 81-vuotiaana elokuussa 2011. == Palkinnot == * Tony-palkinto (1976) == Ehdokkuudet == * SAG-palkinto (2000) * Saturn (1983) * Tony-palkinto (1968) == Lähteet == == Aiheesta muualla == * Luokka:Englantilaiset näyttelijät Luokka:Vuonna 1930 syntyneet Luokka:Vuonna 2011 kuolleet Luokka:Tony-palkinnon saajat
Peter Auty

Peter Auty (s. 1969) on brittiläinen oopperalaulaja ja entinen kuoropoika. Tunnetuin Auty on vuonna 1982 ilmestyneen Lumiukko-lyhytelokuvan tunnusmelodian ”Walking in the Air” laulajana. Tuolloin hän oli St Paulin katedraalin kuorossa. 1980-luvulla Auty opiskeli Royal Scottish Academy of Music and Dramassa, kunnes aloitti oopperatenorin uransa vuonna 1987. == Lähteet == * Luokka:Brittiläiset oopperalaulajat Luokka:Tenorit Luokka:Vuonna 1969 syntyneet Luokka:Elävät henkilöt
Sojuz T-7

Sojuz T-7 oli Neuvostoliiton miehitetty avaruuslento Saljut 7 -avaruusasemalle. Laukaisu tapahtui Baikonurista 19. elokuuta 1982 ja paluu maahan 10. joulukuuta 1982. ==Miehistö== ===Avaruuteen kuljetettiin=== * Leonid Popov, päällikkö * Aleksandr Serebrov * Svetlana Savitskaja ===Varamiehistö=== * Vladimir Vasjutin, päällikkö * Viktor Savinyh * Irina Pronina - tätä naiskosmonauttia ei löydy esim. kosmonauttilistalta. ===Aluksella palasivat maahan=== * Anatoli Berezovoi * Valentin Lebedev == Aiheesta muualla == * space.kursknet.ru (englisch) * spacefacts.de ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1982 avaruustoiminta
Horst Ademeit

Horst Ademeit (8. helmikuuta 1912 Breslau – 7. elokuuta 1944 Dünaburg, kadonnut) oli Saksan ilmavoimien lentäjä-ässä ja rautaristin ritariristin saaja toisessa maailmansodassa. Hän saavutti 166 ilmavoittoa.Spick 1999 s. 229 Ademeit valmistui Königsbergin Albertus-yliopistosta ja opiskeli lentäjäksi. Sodan syttyessä hänestä tuli hävittäjälentäjä. Hän osallistui taisteluun Britanniasta, jossa hänet ammuttiin alas Kanaalin yläpuolella. Ademeit selviytyi vahingoittumattomana. Saksan hyökätessä Neuvostoliittoon Ademeit siirrettiin itärintamalle, jossa hänen yksikkönsä oli Jagdgeschwader 54 ”Grünherz”. Vuonna 1944 hänet ylennettiin kommodoriksi. Ademeit saavutti 166 ilmavoittoa ja ansaitsi II sekä I luokan rautaristit ja ritariristin tammenlehvillä. Hän jahtasi 7. elokuuta 1944 venäläistä Il-2 Sturmovik -maataistelukonetta lähellä venäläisten linjoja Dünaburgissa. Hän ei palannut tukikohtaan, ja hänet julistettiin kadonneeksi. == Lähteet == * === Viitteet === Luokka:Kadonneet henkilöt Luokka:Saksalaiset toisessa maailmansodassa kaatuneet Luokka:Saksalaiset lentäjät Luokka:Vuonna 1912 syntyneet Luokka:Vuonna 1944 kuolleet
Ahmavaara

Ahmavaara on suomalainen suku, johon on kuulunut useassa polvessa eri alojen vaikuttajia. Suvun kantaisä oli poliitikko Pekka Ahmavaara, jonka isä oli Ylitorniolla asunut talollinen David Ahma. Pekka Ahmavaara käytti alun perin nimeä Aulin, jonka alkuperä on epäselvä. Se on mahdollisesti väännös Lapissa esiintyneestä talonnimestä Aula. Vuonna 1906 hän suomensi nimensä Ahmavaaraksi. Tunnettuja suvun jäseniä ovat olleet: * Pekka Ahmavaara, vuoteen 1906 Aulin (1862–1929), valtiopäivämies ja kansanedustaja * Arvi Ahmavaara, vuoteen 1906 Aulin (1886–1957), lakimies, kansanedustaja ja ministeri, Pekka Ahmavaaran poika * Eero Ahmavaara (1915–1961), Rovaniemen kauppalanjohtaja ja suomentaja, Arvi Ahmavaaran poika (puoliso toimittaja Anna-Liisa Ahmavaara, myöh. Rekola) * Yrjö Ahmavaara, oik. Arvi Yrjö Aulin-Ahmavaara, vuoteen 1979 Ahmavaara, käytti julkaisuissaan myös nimeä Arvid Aulin (1929–2015), monitieteinen tutkija, Arvi Ahmavaaran poika * Pekka Arvi Ahmavaara (s. 1944), suomalainen ammattiyhdistysjohtaja ja poliitikko, Eero Ahmavaaran poika ==Lähteet== Luokka:Suomalaiset suvut
Endolymfa

Endolymfa on korvan kaarikäytävien simpukkatiehyessä (scala media) olevaa nestettä. Kyseessä on solujen ulkopuolinen neste, jonka pääosaisena kationina on natriumin sijaan kalium. Endolymfalla on 80–90 millivolttia korkeampi potentiaali kuin perilymfalla. Luokka:Korva